DA kondig nuwe parlementêre leier aanJohn Steenhuisen is verkies as nuwe parementêre leier. (Foto: Twitter) John Steenhuisen is verkies tot die nuwe parlementêre leier van die DA. Steenhuisen se termyn as DA-hoofsweep kom tot ŉ einde nadat Mmusi Maimane, nou voormalige partyleier, vroeër vandeesweek ook as parlementêre leier bedank het. Die DA het Steenhuisen se aanstelling vanoggend in ŉ verklaring bekend gemaak. Dr. Annelie Lotriet, DA- parlementêre koukusvoorsitter, sê in die verklaring benoemings vir die pos van parlementêre leier het Vrydag amptelik om 20:00 gesluit. “Ek kan bevestig dat die posisie nie met een benoeming betwis is nie. Die nuwe parlementêre leier is dus John Steenhuisen. Die parlementêre koukus van die DA sien daarna uit om saam met mnr. Steenhuisen te werk en hy kan van ons steun verseker wees,” het Lotriet gesê.